"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Tere tulemast taas One Way stuudiosse
Kaisanieme tänavale Helsingis.
Algab One Way saade.
Nagu tavaliselt, toob saate teieni misjoniühendus One Way Mission.
Täna kuuleme Tapani Suonto aktuaalset õpetust
vaimse elu karidest.
Saade lindistati augusti alguses One Way pühapäevateenistusel.
Räägin täna nagu tavaliselt, kuid eelkõige täna räägin
ca 40 000 inimesele, kes jälgivad meie sõnumit
raadio ja teleri kaudu.
Ütlen seda seepärast, et kõik mida räägin,
ei puuduta tingimata teid, One Way House'i rahvast.
Saan maailmast erinevaid uudiseid ja tagasisidet
ning püüan inimesi selle põhjal juhendada
ning aidata kristlaskonda. Seepärast ka tänane jutlus.
Aitäh Sulle, Issand, et õnnistad seda Sõna,
nagu palusime, ja juhatad oma Püha Vaimu läbi,
Jeesuse nimel. Aamen.
Apostlite tegude 27:13 -
"Kui siis nõrk lõunatuul hakkas puhuma,
arvasid nad end eesmärgile jõudvat."
Nad arvasid, kuid nagu teame, ei läinud neil hästi.
Merel seilates ei piisa sellest, kui midagi vaid arvatakse.
Kui üht ja teist üksnes arvata, läheb tavaliselt väga halvasti.
Merel peab teadma.
Nii on ka vaimses elus.
Meresõidus ja kristlase elus on palju ühist.
Merel seilates on tähtis teada oma asukohta.
Peab oskama asukohta määrata.
Teiseks on tähtis õige suund ja kolmandaks turvalised veed
ning veealuste karide asukoht.
Kui olen olnud merel inimestega, kes on seal esimest korda,
vaatavad nad ringi ja ütlevad, et siin on nii palju ruumi,
võib minna igale poole, mingeid karisid pole näha.
Pean neid valgustama, et meist 50 meetri kaugusele
jäi ohtlik kari; seal on ohtlik kari, taamal on 200 m kaugusel kari
ja hetke pärast möödume 20 meetri kauguselt samuti karist.
Paik on täis ohtlikke karisid, mida sina ei näe.
Veealuseid karisid on ka vaimsel elumerel.
Seepärast peame teadma oma asukohta, õiget suunda
ja kus asuvad karid.
Karidest tahangi täna rääkida, et me ei arvaks end pärale jõudvat
ja satuksime selle asemel hoopis karile.
Kui Paulus õpetas ja kuulutas - oleme sellest Piiblis palju kuulnud,
keskendus ta eriliselt juhendavale õpetusele.
Ta püüdis juhendada kogudusi ja üksikkristlasi nii,
et nad pärale jõuaks.
Ta rääkis kogudusele palju karidest ja kuidas nende vahelt võitjana
pärale jõuda.
Vaimse elu karisid on mitmeid, kõigist me rääkida ei jõua.
Näiteks lihalikkus, eksitused, uskmatus, paadumus,
maailmameelsus, rahahimu jt.
Peame tundma neid karisid.
Johannes kirjutas:
"Ärge armastage maailma ega seda, mis on maailmas!
Kui keegi armastab maailma, siis ei ole temas Isa armastust.
Sest kõik, mis on maailmas - lihahimu ja silmahimu ja elukõrkus -,
ei ole Isast, vaid maailmast. Ja maailm kaob ja tema himu,
aga kes teeb Jumala tahtmist, püsib igavesti."
Korintose kogudus oli väga lihalik - kõik näis seal lubatud.
Ühel oli isegi oma isa naine - oli see vast kogudus.
Paulus aga juhendas neid kainusele, et kogudus pärale jõuaks,
ega satuks eksituses karile.
See oli väga lihalik kogudus ja nad pidid vaimus kasvama,
et karidest mööda oma sihile jõuda.
Olen kuulnud, et ca 90 protsenti tänapäeva meestest
vaatab internetis pornot.
Võin öelda, et ma ei ole oma elu jooksul kunagi avanud
netis pornolehekülgi, isegi mitte, et näha,
millega on tegemist.
Ma ei ole kunagi ostnud pornoajakirja ega -videot,
ühtki kinopiletit pornofilmile.
Miks olen käinud sellist teed?
Sest tean, et karidest tuleb piisavalt kaugelt mööda sõita.
Mitte võimalikult kaugelt, nii võib teisele karile sattuda,
kuid piisavalt kaugelt, turvaliselt vahemaa tagant.
17-aastase noormehena sõitsin vennaga pöidlaküüdiga Saksamaale.
Jalutasime ringi ühe Saksa linna keskuses,
meie silmad läksid suureks, kui nägime äkki vaateaknal
alusrõivais naisi.
Mida need seal teevad? Nad kõik lehvitasid meile.
Mõtlesime hämmingus, mis koht see on.
Kui nad nägid, et me ei ole huvitatud nende klientideks hakkamisest,
tulid nad tänavale ja hakkasid meie peale karjuma.
Hea oli, et nad kallale ei tulnud.
Meid nägi üks seal kõndinud mees, kes mõistis, et oleme eksinud.
Ta kutsus meid endaga lunaparki. Ta võttis takso ja viis meid sinna,
kus oli noormeestele turvalisem keskkond.
Olime eksinud mingisse "punaste laternate" rajooni.
Too mees mõistis üht tarkust - olime vales kohas,
me ei kuulunud sinna.
On tähtis, et käiksime teid, kuhu kuulume.
Ära mine sinna, kuhu sa ei kuulu.
Mine kaugelt ringi. Kui näed kedagi sinna minemas,
käimas mittekristlikke teid, võta ta kaasa,
telli või takso ja vii lunaparki, kuid päästa ta sealt.
On ohtlik käia seal, kus karid on liiga lähedal.
Üks usklik tüdruk käis pidevalt vägevatel pidudel.
Tundsin vaimus, et ta on ohtlikus tsoonis.
Hoiatasin teda karide eest, kuid ta ei kuulanud mind.
Palvetasin tema eest ja ühel ööl nägi ta und.
Unes oli tal lõbus olemine, vägev pidu, ilusad mehed,
mängis vali muusika ja käes oli peo tipphetk,
kui äkitselt muutusid unenäos teda tantsitanud mehed
kurjadeks vaimudeks, kes teda põrgu suunas vedasid.
Ta ärkas ehmunult üles, helistas mulle ja ütles,
et teda valdab õudus.
Ta mõistis, et Jumal rääkis temaga ja hoiatas teda ohtlike karide eest.
Ta jättis oma elustiili seljataha, alistus üleni Kristusele
ning temast sai vägev Jeesuse teenija.
Ta teeb tänagi jumalariigi tööd.
See oli tema jaoks pöördepunkt, kus otsustati tema tulevik -
kas tal õnnestub karidest pääseda või purjetab ta nii põhjalikult karile,
et jääbki sinna lebama.
On inimesi, kelle elus kõik, mida nad koguduses
ja kristlikes ringkondades näevad, on vale, paha ja vigane.
Saan inimestelt ka selliseid sõnumeid.
On nii kohutavaid kogudusi, et pole kuskile minna,
kuna korralikku kogudust pole kuskilt võtta.
Kui ükski kristlik ringkond sulle ei sobi
või on kõik nii vildakad ja valed,
võib see olla seetõttu, et oled juba karile jooksnud.
Oled korralikult karile sõitnud.
Mõned istuvad karidel aastaid ja sõimavad iga möödujat
ega mõista, et nad on ise karil, neil endil on probleemid,
nende paat on kividel puruks ja nad on uppumisohus.
Ära jää karile, sest su teekond võib pooleli jääda.
Kui oled sellisel karil, kibeduses, ega pääse enam kristlaste osadusse,
miski ei kõlba, lase kas või hädarakett sealt
või tee midagi -hüüa appi Jeesust, palu eestpalvet.
On ohtlik üksinda kibeduse karile jääda.
Sedagi kõnet kuulavad paljud kibeduse karidelt
ega nõustu sealt ära tulema.
Hirm on üks tõsine kari, kuhu paljud usklikud on sattunud.
Üks tütarlaps oli noortekoosolekul, kuhu oli kutsutud külalisjultustaja,
kes oli kõnes oskamatu ja tõi oma jutluses mõningaid asju
nii dramaatiliselt esile, et õrn 15-aastane tütarlaps,
südames Jeesust järgiv noor, sai kõnest vapustatud ja ehmus.
Teda valdas hirm ja ta otsustas, et ei julge kogudusse enam minna.
Ta kaotas isegi une.
Ta ei käinud koguduses mitu päeva ega nädalat, lõpuks üldse mitte.
Ta jättis maha koguduse üritused, usklikud sõbrad, piiblilugemise
ja läks maailma.
Hirm ja vapustus viisid ta täielikult valele teele.
Tähendamissõnades talentidest öeldakse:
"Ja ma kartsin, läksin ära ja peitsin sinu talendi maa sisse.
Vaata, siin on sinu oma."
Johannes kirjutab: "Armastuses ei ole kartust,
vaid täiuslik armastus ajab kartuse välja,
sest kartuses on karistus, aga kartja ei ole saanud
täiuslikuks armastuses."
Teele, kuhu tõeline, elav Kristus sind juhtida tahab,
ei kuulu hirmu.
Veel vähem sellist hirmu, mille tõttu sa ei julge tulla
vaimsetele üritustele ja kogudusse.
Kui täna on keegi raadio või teleri ääres sellise hirmu küüsis,
tahan sulle öelda, et ära jää sinna üksi.
Saada hädaabisõnum. Võta kasvõi meiega ühendust.
Aitame sind sealt välja. Armastuses ei ole hirmu.
Paljud inimesed on ühel või teisel põhjusel hirmu karidel.
Ehk vahel ka seetõttu, et jutlustajad ei oska esitleda
sõnumit Jumala armust ja armastusest õigel viisil.
Kui joonistame Jumalast vale pildi, ära usu seda,
vaata seda, mida Piibel elavast Jumalast räägib.
Paulus kirjutab:
"Kõige kurja juur on rahaarmastus, sest raha ihaldades
on mõnedki ära eksinud usust."
Paljud on õigelt kursilt eemale karide vahele eksinud
ja nii põhjalikult karile ajanud, et paat on tükkideks
ja kõike seda rahahimu tõttu, mis on kõige kurja juur.
Paulus kirjutab: "Põgene selle eest!"
Mida see tähendab?
Kui tegemist on rahahimuga, ei käsi Piibel asjata
neist karidest kaugelt mööduda ja nende eest hoiduda.
Paljud on täna just seal karile jooksnud.
Rahahimu on viinud sellistele karidele,
nii et nad ei oska sealt enam välja pääseda.
Meie ajal esineb palju tõsiseid eksitusi.
Üks tõsisemaid, mida olen viimaseil aastail kohanud,
on õpetus sellest, et eksitust pole olemas.
Kõik on hea ja kõik on Jumalast ning paljud usuvad seda
ja pahandavad, kui neid hoiatatakse ohtlike karide eest.
Nende meelest ei ole selliseid olemas.
Piibel ütleb:
"Aga Vaim ütleb selge sõnaga, et tulevastel aegadel
mõned taganevad usust ja hoiavad eksitajate vaimude
ja kurjade vaimude õpetuse poole."
"Sest tõuseb valemessiaid ja valeprohveteid
ja need pakuvad suuri tunnustähti, et kui võimalik, eksitada ka valituid."
See on väga karm sõnum kogudusele.
On eksitusi, mis võivad eksitada isegi valituid.
See tähendab, et lõpuaegadel tuleb võimsaid eksitusi,
Peame teadma, et on karid ja me peame neist mööda sõitma.
Tõuseb valeprohveteid. Neid on tänagi.
Peaksime nad ära tundma.
Tänapäevalgi on palju õigeid, Jumala poolt saadetud prohveteid.
Jumal õnnistagu ja võidku neid, nii et nad kuulutaksid
Jumala antud sõnumit.
Nende seas on ka valeprohveteid ja peaksime nad ära tundma,
et mitte karile ajada.
Internet on tänapäeval täis erinevaid ennustajaid ja ennustusi.
Paljusid neist ei ole saatnud Jumal.
Paljud sobravad internetis ringi ja loevad kõiksugu prohveteeringuid
ning ootavad värisedes ennustuste täitumist,
kuid Jumal pole neid prohveteid kunagi saatnud.
Apostlite tegudes räägitakse, kuidas Jumala läkitatud prohvet
teatas algkogudusele peatselt saabuvast näljahädast.
Sõnum ei tulnud internetist, vaid Pühalt Vaimult.
Usun, et seda kinnitasid vaimsed inimesed koguduses
ja sõnum läks täide, kuna Jumal oli selle andnud.
Oluline on teada, mis vaimust sõnumid lähtuvad.
2000. aasta eel kolisid inimesed metsa peitu, varusid toitu ja muud,
sest ootasid maailma lõppu.
Paljud kuulutasid ja ootasid, et aastatuhande vahetudes
juhtub midagi vapustavat.
Ütlesin tookord kantslist, et ei juhtu midagi,
tuleb täiesti tavaline päev.
Kui Euroopas käivitati mõne aasta eest uus tuumakiirendi,
ootasid paljud maailmalõppu.
Internet pakkus mitmeid lugusid -
tekib suur tuumaplahvatus ja kogu maailm hävineb.
Internetis on igasuguseid teadlasi ja hämmastavaid ootusi.
Üks mees innustus neist eksitustest, kutsus kaasa ka sõbra
ja uppus neisse nii põhjalikult, et naine võttis lapsed ja läks.
Paljude eksituste tagajärjel toimub hirmsaid tragöödiaid -
kodud purunevad, kogudused lagunevad.
Vaid seetõttu, et inimesed ei mõista
veealuste salakaride olemasolu, millest peaks kaugelt mööda sõitma.
Meid pole kutsutud maailmalõppu ennustama,
vaid kuulutama evangeeliumi.
Kurat tahab meid petta, nii et innustuksime kõigest muust
peale meeleparanduse ja Kristuse kuulutamise maailmale.
"Armsad, ärge usaldage iga vaimu, vaid katsuge vaimud läbi."
Kui seilad maailma meredel, katsu kõik rahulikult läbi
ja võta vastu see, mis hea.
Eksitustega käib tihti kaasas ka häid asju -
tervenemisimed, mitmesugust hetkeabi ja -rõõmu.
Paljud usuvad, et tervenemine on alati Jumalast.
Kui väita vastupidist, nad pahandavad.
Alati kui inimene terveneb, on see Jumala ime ja Jumal saab au.
Ühes India kanalis räägivad kristlased Jumala imedest,
kuulutavad evangeeliumi ja on sündinud suuri imesid.
Kõrvalkanal kuulub hindudele, kus nemadki räägivad jumala imedest
ja kõigest, mida hinduism nende heaks teinud on.
Haigeid terveneb mujalgi kui kristluses.
Paljud jooksevad tänapäeval hiilerite vahet.
Ühe sõnul käib tema juures palju usklikke.
Kui inimene ei parane koguduse palveteenistusel,
otsib ta abi mujalt ja kujutleb, et kõik on Jumalalt ja kõik on hea.
See on vapustav.
Tänapäeva koguduses esineb suurt pimedust.
Üks aktiivselt One Way töös osalenud põleva südamega sõber,
kes oli Jumalale alistunud ja keda Jumal kasutas,
nii et paljud tulid tema kaudu usule, jäi haigeks,
ja kui ta palvekoosolekutel terveks ei saanud,
läks ta hiileri juurde.
Ta ütles, et seal oli tohutu vägi.
Seal ongi väge ja juhtubki imesid,
kuid samas ütles ta, et see polnud Jumalast.
Ta ei saanud terveks. Ta elas veel veidi ja suri siis.
Kõik vägi ei ole Jumalast.
"Paljud ütlevad mulle tol päeval:
'Issand, Issand, kas me ei ole sinu nimel ennustanud
ja sinu nimel kurje vaime välja ajanud
ja sinu nimel teinud palju vägevaid tegusid?'
Ja siis ma tunnistan neile: Ma ei ole teid kunagi tundnud."
Seda ei juhtu kuskil kaugel või kuskil tulevikus,
vaid tänapäeva maailmas ja tänases koguduses.
Ma ei mõtle meie kogudust või mõnda konkreetset kogudust,
vaid kristlikku ringkonda, ülemaailmset kogudust,
kust lähtub mitmesuguseid asju, mis pole Jumalast
ega Jumala saadetud.
Üks pastor otsustas mind manitseda, kui rääkisin kord teleris ja raadios
eduteoloogiast ja selle ohtudest, ja väitis, et seda pole olemas.
Seda ei peaks avalikult rääkima.
Üks inimene kopeeris meie ajalehest "Raport"
minu eduteoloogiat käsitlenud artikli, jagas selle oma koguduse vanematele,
kes selle läbi luges ning ütles talle,
et sellist asja pole olemas. Seda poleks vaja kirjutada.
Kui loeksite kõiki kirju, mida olen aastate jooksul saanud
inimestelt, kes on eduteoloogia tõttu mitmetes hädades, kurnatud, haiged
või kuuleksite kõiki jutuajamisi, mida olen rääkinud haavatud
ja eksinud inimeste, pastorite või koguduste töötajatega,
kes on tohututes tormides seetõttu, et eduteoloogia lõhub kogudust,
siis te ei ütleks, et seda pole olemas.
Eelmisel talvel tuli minu juurde üks noortepastor ja ütles,
et oli kunagi elevil eduteoloogiast ja kuulutas seda suure eduga.
Ta oli vägev jutlustaja. Lõpuks põles ta täiesti läbi.
Nii juhtub tihti, kuna eduteoloogias rajaneb kõik
inimese enda saavutustele.
Ta tuli mu juurde ja ütles, et on viimased 30 aastat töövõimetu.
Ta oli väga murelik, kuna kuuleb täna maailmas
ja Soomes nii palju seda õpetust, mis hävitas tema elu.
Mõnede sõnul pole selliseid karisid olemas.
Peame tundma karisid.
Eriti vaimsed juhid, kiprid, peavad tundma karisid,
muidu satub ohtu terve kogudus.
Nii möödus pooltund One Way saatega.
Järgmisel esmaspäeval kuuleme järge Tapani Suonto õpetusele
vaimsetest karidest.
Seniks nägemiseni! Jumal õnnistagu teid!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi